**Štatút Rady projektu „Aplikovaný výskum pokročilých fotovoltických článkov“**

|  |  |  |  |  |
| --- | --- | --- | --- | --- |
| |  |  | | --- | --- | | Štatút Rady projektu „Aplikovaný výskum pokročilých fotovoltických článkov“ (ďalej len ”Rada”) zriadenej na základe rozhodnutia vedúceho projektu Dr. rar. nat. Petra Šiffaloviča, PhD. zo dňa 10. 02.2011 vymedzuje hlavné úlohy, zloženie a organizáciu činnosti Rady.    **Článok l**  **Základné ustanovenia**     1. Projekt Aplikovaný výskum pokročilých fotovoltických článkov (ďalej len „Projekt“) je projektom, ktorý realizuje Fyzikálny ústav SAV v súlade so Zmluvou o poskytnutí nenávratného finančného príspevku (ďalej len „Zmluva“), číslo Zmluvy 058/2010/4.2/OPVaV, ktorá bola uzatvorená dňa 22.09.2010 medzi poskytovateľom nenávratného finančného príspevku (ďalej len „NFP“) Ministerstvom školstva, vedy, výskumu a športu SR, zastúpeným Agentúrou ministerstva školstva, vedy, výskumu a športu SR pre štrukturálne fondy EÚ a prijímateľom NFP Fyzikálnym ústavom SAV, Dúbravská cesta 9, 845 11 Bratislava. 2. Projekt sa realizuje v období od 22.septembra 2010 do 31.augusta 2013, celkové výdavky projektu sú rozpočtované vo výške 939 740,40 €. 3. Strategickým cieľom projektu je podpora aplikovaného výskumu v oblasti pokročilých fotovoltických článkov s reálnym výstupom do praxe a vzdelávacieho procesu. V rámci dosiahnutia tohto cieľa sú aktvity projektu rozdelené do dvoch etáp: 4. Etapa, ktorá bude prebiehať v čase 09/2010 – 08/2013 – aktivita 1.1. Vybudovanie infraštruktúry, strategický plán a manažment výskumu, ktorej cieľom je obstaranie, inštalácia a testovanie zariadení pre pokročilý dizajn rozhraní fotovoltických článkov s vyššou účinnosťou, vytvorenie precesnej mapy a stratégie pre pokročilý dizajn rozhraní fotovoltických článkov s vyššou účinnosťou, definovanie pravidiel manažovania v rámci výskumu, 5. Etapa, ktorá bude prebiehať v čase 09/2011 – 08/2013 – aktivita 2.1.Vývoj nových technologických postupov, diseminácia výsledkov a transfer poznatkov do praxe.   **Článok II**  **Pôsobnosť Rady**   1. Činnosť Rady sa riadi Štatútom Rady. 2. Rada pravidelne vyhodnocuje aktivity projektu za uplynulé obdobie a plánuje činnosti na obdobie nasledujúce v súlade so Zmluvou o NFP. 3. Rada schvaľuje finančné záležitosti projektu, čerpanie rozpočtu projektu a všetky dokumenty vzniknuté v rámci implementácie projektu, vrátane Štatútov pracovísk (Laboratórií) vzniknutých počas implementácie projektu. 4. Rada kontroluje administratívne riadenie implementácie projektu, najmä v oblasti:  * realizácie celého projektu - v oblasti administratívnej, finančnej, odbornej, v oblasti verejného obstarávania a v oblasti monitoringu a informovanosti o projekte, * koordinácie činností projektového tímu, prípravy a vedenia jeho zasadnutí, kooperácie s interným projektovým manažérom a administrátormi Projektu, * plánovania a ukladanie úloh projektovému tímu, vyhodnocovania ich plnenia a dodržiavania stanovených termínov, * operatívneho riešenia problémov podľa požiadaviek riadiaceho a sprostredkovateľského orgánu, komunikácie s projektovým manažérom na Agentúre pre štrukturálne fondy EÚ, * podávania monitorovacích správ Projektu, vypracovania záverečnej hodnotiacej správy Projektu, ako aj podávania správ po skončení projektu, * asistencie pri kontrolách vykonávaných subjektmi definovanými v Zmluve o poskytnutí NFP, odbornej asistencii pri príprave na všetky druhy kontrol a auditov, ktoré môžu byť vykonané počas implementácie projektu, * sledovania zmien legislatívy a metodiky súvisiacej s implementáciou projektu.     **Článok 3**  **Zloženie Rady**    1.   Rada je zložená z 12 členov s hlasovacím právom (predseda, podpredseda a ďalších 10 členov) a tajomníka, ktorý nemá hlasovacie právo.  2.   Predsedom Rady je vedúci projektu Dr. Rer.nat. Peter Šiffalovič, PhD.  3.   Podpredseda Rady je volený jednotlivými členmi rady na jej prvom zasadnutí spomedzi čenov Rady s hlasovacím právom. Kandidáta na podpredsedu Rady môže navrhnúť ktorýkoľvek člen Rady s hlasovacím právom. Podpredsedom Rady sa stáva ten kandidát, ktorý získa nadpolovičnú väčšinu hlasov prítomných členov.  4. Tajomníkom rady je asistent projektového manažéra.  5. Členmi Rady sú pracovníci zodpovední za jednotlivé aktivity projektu, tak ako sú uvedení v Projekte a v personálnej matici projektu:  Odborný pracovník č. 2, expert pre strategický plán výskumu  Odborný pracovník č. 3, expert pre obstarávanie infraštruktúry  Odborný pracovník č. 4, expert pre obstarávanie infraštruktúry  Odborný pracovník č. 5, expert pre inštaláciu infraštruktúry  Odborný pracovník č. 6, odborný pracovník pre analýzu fotovoltických štruktúr  Odborný pracovník č. 7, odborný pracovník pre testovanie obstaranej infraštruktúry  Odborný pracovník č. 8, expert pre organickú fotovoltiku  Odborný pracovník č. 9, expert pre organickú fotovoltiku  Odborný pracovník č. 10, odborník v oblasti optiky  Odborný pracovník č. 11, odborný pracovník pre testovanie obstaranej infraštruktúry  Nový doktorand pre vývoj pokročilých fotovoltických štruktúr.      **Článok 4**  **Práva a povinnosti členov Rady**    **1.      Členovia Rady majú právo najmä:**  a.  uplatňovať pri rokovaniach Rady otázky, pripomienky, námety a podnety k prejednávaným  materiálom,  b.  vyžadovať od ostatných členov Rady informácie a vysvetlenia potrebné na posúdenie  materiálov predkladaných na rokovanie Rady a pre ich vlastnú prácu v Rade.  **2.     Členovia Rady sú povinní najmä:**  a.    plniť svoje úlohy v súlade s týmto štatútom a s projektom  b.    osobne sa zúčastňovať na rokovaní Rady.    **Článok 5**  **Organizácia činnosti Rady**   * 1. Rada zasadá pravidelne raz za 3 mesiace, spravidla pred odovzdaním monitorovacej správy projektu. Zasadnutie Rady zvoláva predseda Rady alebo ním poverený zástupca.   2. O zvolanie zasadnutia Rady môže v ľubovoľnom termíne písomne požiadať aj tretina členov Rady. Žiadosť je potrebné doručiť predsedovi Rady poštou, osobne alebo elektronicky. Ak o zvolanie zasadnutia Rady požiada stanovený počet jej členov, Predseda Rady je povinný zvolať jej zasadnutie do 7 pracovných dní od doručenia žiadosti.   3. Predseda Rady riadi jej činnosť a vedie rokovanie. Počas neprítomnosti predsedu Rady tieto činnosti vykonáva podpredseda Rady.   4. Členov Rady, vedúcich odborných skupín pri Rade a zástupcov ďalších subjektov pozýva na zasadnutia tajomník Rady na návrh predsedu.   5. Rada má právo prizvať na prejednávanie dôležitých otázok aj odborníkov, ktorí sa nezúčastňujú riešenia projektu.   6. Rada na svojich zasadaniach o dôležitých otázkach rozhoduje hlasovaním.   7. Hlasovanie v Rady je spravidla verejné. Tajne sa hlasuje vtedy, ak hociktorý člen Rady o takéto hlasovanie požiada.   8. Zasadanie Rady je uznášaniaschopné, ak je prítomná nadpolovičná väčšina všetkých členov Rady s hlasovacím právom. Uznesenia Rady sa prijímajú väčšinou všetkých členov Rady.   9. Zo zasadnutí Rady sa robí zápisnica, ktorá je prístupná pracovníkom Fyzikálného ústavu SAV zúčastneným na riešení projektu.       **Článok 6**  **Záverečné ustanovenie**  Štatút Rady projektu „Aplikovaný výskum pokročilých fotovoltických článkov“ako aj každú zmenu v jeho znení, schvaľuje Rada Projektu Centra na svojom zasadaní a jej platnosť potvrdzuje podpisom Predseda Rady Projektu.  V Bratislave, dňa 14.02.2011 |  | |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. rar. nat. Peter Šiffalovič, PhD.

**Prílohy: 1/** Personálna matica projektu

**2/** Cieľe a výstupy jednotlivých aktivít projektu